section_heading: Povijest
paragraph_text: Jedno je od najselektivnijih sveučilišta u SAD-u. 2005. godine ga je upisalo 11 750 studenata, a prijavilo se više od 47 000. U tom semestru u UCLA je poslano više molbi nego u bilo koje drugo sveučilište u zemlji. Sportske momčadi ovog sveučilišta koje se natječu pod nazivom "The Bruins", pobijedile su na 120 nacionalnih prvenstava i 99 prvenstava više od svih ostalih sveučilišta u organizaciji NCAA (National Collegiate Athletic Association) do 2006. Također, sveučilište je tijekom 2006. završilo "UCLA kampanju" u koju je uloženo više od 3,05 milijardi dolara i to je trenutno najuspješnija kampanja prikupljanja sredstava u povijesti visokog školstva. Studenti dolaze iz čitavog SAD-a i iz više od 100 stranih zemalja, a većina studenata diplomskog studija su iz Kalifornije.